# ਤਾਰੀਖ:

# ਪਿਆਰੇ ਮਾਤਾ/ਪਿਤਾ/ਸਰਪ੍ਰਸਤ,

# ਵਿਸ਼ਾ: ਡਿਵੈਲਪਮੈਂਟਲ ਹਿਸਟਰੀ ਫਾਰਮ (ਵਿਕਾਸ ਸੰਬੰਧੀ ਇਤਿਹਾਸ ਦਾ ਫਾਰਮ)

ਟੋਰਾਂਟੋ ਡਿਸਟ੍ਰਿਕਟ ਸਕੂਲ ("**TDSB**") ਵਿਕਾਸ ਸੰਬੰਧੀ ਇਤਿਹਾਸ ਦਾ ਫਾਰਮ ("ਡਿਵੈਲਪਮੈਂਟਲ ਹਿਸਟਰੀ ਫਾਰਮ") ਹਰੇਕ ਵਿਦਿਆਰਥੀ ਲਈ ਭਰਿਆ ਜਾਂਦਾ ਹੈ ਜੋ ਕਿੰਡਰਗਾਰਟਨ ਤੋਂ ਗ੍ਰੇਡ 2 ਤੱਕ TDSB ਵਿੱਚ ਪਹਿਲੀ ਵਾਰ ਸਕੂਲ ਵਿੱਚ ਦਾਖਲ ਹੁੰਦਾ ਹੈ। ਇਹ TDSB ਦੀ ਰਜਿਸਟ੍ਰੇਸ਼ਨ ਪ੍ਰਕਿਰਿਆ ਦਾ ਇੱਕ ਮੁੱਖ ਹਿੱਸਾ ਹੈ। ਇਹ ਜਾਣਕਾਰੀ ਤੁਹਾਡੇ ਬੱਚੇ ਦੇ ਓਨਟਾਰੀਓ ਸਕੂਲ ਰਿਕਾਰਡ (OSR) ਵਿੱਚ ਸਟੋਰ ਕੀਤੀ ਜਾਵੇਗੀ ਅਤੇ ਉਹਨਾਂ ਦੇ ਅਧਿਆਪਕ(ਅਧਿਆਪਕਾਂ) ਅਤੇ ਪ੍ਰਿੰਸੀਪਲ/ਵਾਈਸ-ਪ੍ਰਿੰਸੀਪਲ ਦੁਆਰਾ ਦੇਖੀ ਜਾ ਸਕੇਗੀ। ਡਿਵੈਲਪਮੈਂਟਲ ਹਿਸਟਰੀ ਫਾਰਮ ਇੱਕ ਤਰੀਕਾ ਹੈ ਜਿਸ ਨਾਲ TDSB ਆਪਣੇ ਬੱਚੇ/ਵਿਦਿਆਰਥੀ ਨੂੰ ਬਿਹਤਰ ਸੇਵਾ ਦੇਣ ਵਾਸਤੇ ਪਰਿਵਾਰਾਂ ਤੋਂ ਜਾਣਕਾਰੀ ਇਕੱਠੀ ਕਰਦਾ ਹੈ। ਇਹ ਵੀ ਸਮਝਿਆ ਜਾਂਦਾ ਹੈ ਕਿ ਪੂਰੇ ਸਕੂਲੀ ਸਾਲ ਦੌਰਾਨ ਪਰਿਵਾਰਾਂ, ਅਧਿਆਪਕਾਂ ਅਤੇ ਵੱਡੇ ਪੱਧਰ 'ਤੇ ਸਕੂਲ ਵਿਚਕਾਰ ਲਗਾਤਾਰ ਗੱਲਬਾਤ ਹੁੰਦੀ ਰਹੇਗੀ।

ਅਸੀਂ ਮੰਨਦੇ ਹਾਂ ਕਿ ਸ਼ੁਰੂਆਤੀ ਸਾਲਾਂ ਵਿੱਚ ਪਰਿਵਾਰ ਦਾ ਬੱਚਿਆਂ ਦੀ ਸਿੱਖਿਆ, ਵਿਕਾਸ, ਸਿਹਤ ਅਤੇ ਤੰਦਰੁਸਤੀ 'ਤੇ ਸਭ ਤੋਂ ਪਹਿਲਾਂ ਅਤੇ ਸਭ ਤੋਂ ਸ਼ਕਤੀਸ਼ਾਲੀ ਅਸਰ ਪੈਦਾ ਹੈ। ਅਸੀਂ ਇਹ ਵੀ ਮੰਨਦੇ ਹਾਂ ਕਿ ਪਰਿਵਾਰ ਆਪਣੇ ਬੱਚਿਆਂ ਅਤੇ ਉਹਨਾਂ ਦੀਆਂ ਲੋੜਾਂ ਬਾਰੇ ਮਾਹਰ ਹੁੰਦੇ ਹਨ ਅਤੇ ਉਹਨਾਂ ਕੋਲ ਆਪਣੇ ਬੱਚਿਆਂ ਦਾ ਸਮਰਥਨ ਕਰਨ ਦੀ ਸਮਰੱਥਾ ਹੁੰਦੀ ਹੈ, ਇਸੇ ਲਈ ਅਸੀਂ ਤੁਹਾਨੂੰ ਤੁਹਾਡੇ ਬੱਚੇ ਦੀਆਂ ਖੂਬੀਆਂ, ਦਿਲਚਸਪੀਆਂ, ਲੋੜਾਂ ਅਤੇ ਸਕੂਲੀ ਜ਼ਿੰਦਗੀ ਵਿੱਚ ਉਹਨਾਂ ਦੇ ਤਬਾਦਲੇ ਦੇ ਸਮੇਂ ਉਹਨਾਂ ਦੀ ਸਭ ਤੋਂ ਵਧੀਆ ਸਹਾਇਤਾ ਕਰਨ ਦੇ ਤਰੀਕੇ ਬਾਰੇ ਮਹੱਤਵਪੂਰਨ ਜਾਣਕਾਰੀ ਸਾਂਝੀ ਕਰਨ ਲਈ ਸੱਦਾ ਦਿੰਦੇ ਹਾਂ। TDSB ਦੇ ਅਧਿਆਪਕ ਅਤੇ ਸਟਾਫ਼ ਇਸ ਜਾਣਕਾਰੀ ਦੀ ਵਰਤੋਂ ਪੜ੍ਹਾਉਣ ਅਤੇ ਪੜ੍ਹਨ ਦੇ ਅਜਿਹੇ ਪ੍ਰਤਿਕਿਰਿਆਸ਼ੀਲ ਤਜ਼ਰਬੇ ਡਿਜ਼ਾਈਨ ਕਰਨ ਲਈ ਕਰਨਗੇ ਜੋ ਤੁਹਾਡੇ ਬੱਚੇ ਦੀਆਂ ਸ਼ਕਤੀਆਂ ਅਤੇ ਰੁਚੀਆਂ ਦਾ ਧਿਆਨ ਰੱਖਣ, ਅਤੇ ਸਕੂਲ ਵਿੱਚ ਉਹਨਾਂ ਦੀ ਪੜ੍ਹਾਈ ਦਾ ਸਮਰਥਨ ਕਰਨ।

ਜੇ ਡਿਵੈਲਪਮੈਂਟਲ ਹਿਸਟਰੀ ਫਾਰਮ ਨੂੰ ਭਰਨ ਲਈ ਤੁਸੀਂ ਸਕੂਲ ਸਟਾਫ਼ ਦੇ ਕਿਸੇ ਮੈਂਬਰ ਨਾਲ ਜੁੜਨਾ ਚਾਹੁੰਦੇ ਹੋ ਜੋ ਤੁਹਾਡੇ ਨਾਲ ਕੰਮ ਕਰ ਸਕਦਾ ਹੈ ਤਾਂ ਕਿਰਪਾ ਕਰਕੇ ਆਪਣੇ ਸਕੂਲ ਦੇ ਪ੍ਰਿੰਸੀਪਲ ਨੂੰ ਦੱਸੋ। ਤੁਹਾਡੇ ਬੱਚੇ ਦਾ ਅਧਿਆਪਕ ਤੁਹਾਡੇ ਦੁਆਰਾ ਸਾਂਝੀ ਕੀਤੀ ਗਈ ਜਾਣਕਾਰੀ ਦੀ ਡੂੰਘਾਈ ਨਾਲ ਸਮਝ ਪ੍ਰਾਪਤ ਕਰਨ ਲਈ ਤੁਹਾਨੂੰ ਮਿਲਣ ਵਾਸਤੇ ਸਮੇਂ ਦਾ ਪ੍ਰਬੰਧ ਕਰੇਗਾ। ਅਸੀਂ ਵਿਦਿਆਰਥੀ ਦੀ ਪੜ੍ਹਾਈ ਦੀ ਪ੍ਰਕਿਰਿਆ ਦੌਰਾਨ ਪਰਿਵਾਰਾਂ ਦੇ ਸਰਗਰਮ ਭਾਈਵਾਲ ਬਣਨ ਦੇ ਮਹੱਤਵ ਨੂੰ ਪਛਾਣਦੇ ਹਾਂ। ਅਸੀਂ ਤੁਹਾਡੇ ਨਾਲ ਮਜ਼ਬੂਤ ਸਹਿਯੋਗੀ ਭਾਈਵਾਲੀ ਵਿਕਸਿਤ ਕਰਨ ਦੀ ਕੋਸ਼ਿਸ਼ ਕਰਦੇ ਹਾਂ। ਅਸੀਂ ਉਸ ਕਿਸੇ ਵੀ ਜਾਣਕਾਰੀ ਦੀ ਪ੍ਰਸ਼ੰਸਾ ਕਰਾਂਗੇ ਜੋ ਤੁਸੀਂ ਅਧਿਆਪਕ ਦੁਆਰਾ ਤੁਹਾਡੇ ਬੱਚੇ ਨੂੰ ਸਭ ਤੋਂ ਵਧੀਆ ਸੇਵਾ ਦੇਣ ਦੇ ਤਰੀਕੇ ਲਈ ਮਾਰਗਦਰਸ਼ਨ ਕਰਨ ਵਿੱਚ ਮਦਦ ਕਰਨ ਲਈ ਸਾਂਝੀ ਕਰ ਸਕਦੇ ਹੋ।

ਮਾਪੇ/ਸਰਪ੍ਰਸਤ ਡਿਵੈਲਪਮੈਂਟਲ ਹਿਸਟਰੀ ਫਾਰਮ ਨੂੰ ਪੂਰਾ *ਨਾ ਕਰਨ* ਦੀ ਚੋਣ ਕਰ ਸਕਦੇ ਹਨ ਜਾਂ ਖਾਸ ਸਵਾਲਾਂ ਦਾ ਜਵਾਬ ਦੇਣ ਦੀ ਚੋਣ ਕਰ ਸਕਦੇ ਹਨ। ਜੇਕਰ ਤੁਹਾਡੇ ਕੋਲ ਡਿਵੈਲਪਮੈਂਟਲ ਹਿਸਟਰੀ ਫਾਰਮ ਨੂੰ ਪੂਰਾ ਕਰਨ ਬਾਰੇ ਕੋਈ ਸਵਾਲ ਹਨ, ਤਾਂ ਅਸੀਂ ਤੁਹਾਨੂੰ ਤੁਹਾਡੇ ਸਕੂਲ ਦੇ ਪ੍ਰਿੰਸੀਪਲ ਨਾਲ ਸੰਪਰਕ ਕਰਨ ਦਾ ਸੱਦਾ ਦਿੰਦੇ ਹਾਂ।

ਤੁਹਾਡੀ ਭਾਈਵਾਲੀ ਲਈ ਤੁਹਾਡਾ ਧੰਨਵਾਦ, ਅਤੇ ਅਸੀਂ ਸਕੂਲ ਵਿੱਚ ਤੁਹਾਡੇ ਬੱਚੇ ਲਈ ਇੱਕ ਸਕਾਰਾਤਮਕ ਅਨੁਭਵ ਬਣਾਉਣ ਲਈ ਮਿਲ ਕੇ ਕੰਮ ਕਰਨ ਦੀ ਉਮੀਦ ਕਰਦੇ ਹਾਂ।

ਪ੍ਰਿੰਸੀਪਲ,

ਦਸਤਖ਼ਤ

------------------------------------------------------------------------------------------------------------------

* ਮੈਂ/ਅਸੀਂ ਡਿਵੈਲਪਮੈਂਟਲ ਹਿਸਟਰੀ ਫਾਰਮ ਨੂੰ ਭਰਨ ਤੋਂ ਇਨਕਾਰ ਕਰਦਾ/ਕਰਦੇ ਹਾਂ
* ਮੈਂ/ਅਸੀਂ ਡਿਵੈਲਪਮੈਂਟਲ ਹਿਸਟਰੀ ਫਾਰਮ ਭਰ ਦਿੱਤਾ ਹੈ

ਮਾਤਾ/ਪਿਤਾ/ਸਰਪ੍ਰਸਤ ਦੇ ਦਸਤਖ਼ਤ ਤਾਰੀਖ